Diari Oficial de la Generalitat Valenciana


Sumari del DOGV 4718, del 24-03-2004 (2004/2139)

RESOLUCIÓ de 12 de febrer de 2004, del conseller de Justícia i Administracions Públiques, per la qual s'aprova l'escut de la Mancomunitat del Rincón de Ademuz (València).
--------------------------------------------------------------------------------------------------------------------------------------------------------------------------

### Dades del document

Número de DOGV
:   4718

Data del DOGV
:   24-03-2004

Secció del DOGV
:   III. CONVENIS I ACTES - G) ALTRES ASSUMPTES

Número del document
:   2004/2139


Data del document
:   12-02-2004

Organisme emissor
:   Conselleria de Justícia i Administracions Públiques

Tipus de document
:   Resolució

Descriptors 

:   * El Racó d'Ademús
    * associació de municipis
    * administració local
    * heràldica

RESOLUCIÓ de 12 de febrer de 2004, del conseller de Justícia i Administracions Públiques, per la qual s'aprova l'escut de la Mancomunitat del Rincón de Ademuz (València). [2004/M2139]
  
La Mancomunitat del Rincón de Ademuz ha estimat convenient adoptar escut perquè la represente i simbolitze. Per això, d'acord amb les facultats que li confereixen les disposicions legals en vigor, va elevar per a la seua aprovació la corresponent proposta, prèvia memòria i estudi heràldic.
  
El procediment es va tramitar d'acord amb les normes establides en el Decret 116/1994, de 21 de juny, del Govern Valencià, pel qual es regulen els símbols, tractaments i honors de les entitats locals de la Comunitat Valenciana.
  
El Consell Tècnic d'Heràldica va emetre dictamen favorable.
  
Per estos motius, i fent ús de les facultats que em confereix la legislació abans citada, resolc:
  
Aprovar l'escut adoptat per la Mancomunitat del Rincón de Ademuz que quedarà organitzat de la següent manera:
  
«Escut ogival. En camp de gules, un castell d'or, maçonat i aclarit de sable, sobre ones d'argent i atzur, i sumat, en cap, d'un escudet d'or amb quatre pals de gules.
  
Al tot, bordura de gules, carregada de set torres d'or, maçonades i aclarides de sable.»
  
Contra esta resolució, que posa fi a la via administrativa, les persones interessades podran interposar, potestativament, recurs de reposició davant el mateix òrgan que ha dictat l'acte, en el termini d'un mes comptador des de l'endemà de la seua notificació o publicació, si és el cas, en el Diari Oficial de la Generalitat Valenciana; en el cas que la persona interessada siga una administració pública podrà requerir prèviament perquè s'anul·le o revoque la present resolució, en el termini de dos mesos comptador des de l'endemà de la seua notificació o publicació, si és el cas, en el Diari Oficial de la Generalitat Valenciana; o bé recurs contenciós administratiu davant la Sala Contenciosa Administrativa del Tribunal Superior de Justícia de la Comunitat Valenciana, en el termini de dos mesos comptadors des de l'endemà de la seua notificació o publicació, si és el cas, en el Diari Oficial de la Generalitat Valenciana. Tot això d'acord amb el que disposen la Llei de Règim Jurídic de les Administracions Públiques i del Procediment Administratiu Comú i la Llei Reguladora de la Jurisdicció Contenciosa Administrativa, sense perjudici que les persones interessades utilitzen qualsevol altra via que consideren oportuna.
  
València, 12 de febrer de 2004.- El conseller de Justícia i Administracions Públiques: Víctor Campos Guinot.